CELEX: 
Language: et
Date: 2017-11-15 00:00:00
Title: KOMISJONI DELEGEERITUD MÄÄRUS (EL) …/…, millega muudetakse komisjoni delegeeritud määrust (EL) 2016/1238 riikliku sekkumise raames kokkuostuks ja eraladustamistoetuse saamiseks kõlbliku piima ja kõlblike piimatoodete koostisele esitatavate nõuete ning asjaomaste toodete kvaliteedinäitajate osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               2013. aasta ühise põllumajanduspoliitika (ÜPP) reformiga kinnitati, et Euroopa Parlamendi ja nõukogu 17. detsembri 2013. aasta määrusega (EL) nr 1038/2013, mis käsitleb põllumajandustoodete ühist turukorraldust (ühise turukorralduse määrus), kehtestatud riikliku sekkumise süsteem ja eraladustamistoetus peaksid jääma endiselt ÜPP peamisteks turumeetmeteks.
            
            
               Mitmeid komisjoni määrusega (EÜ) nr 273/2008 kehtestatud analüüsimeetodeid ei ole 2008. aastast alates ajakohastatud ning need tuleks läbi vaadata, eelkõige seoses meetodite täpsuse, kuid ka liikmesriikidele ja ettevõtjatele vastuvõetava halduskoormusega ja tekkivate kuludega. Seepärast tuleb riiklikku sekkumist ja eraladustamist käsitlev määrus kehtetuks tunnistada ning asendada see lihtsustatud õigusaktidega, mis on vastavuses Lissaboni lepinguga ja asjaomastes alusaktides sisalduvate volitustega. Teisese õiguse uues struktuuris integreeritakse praegu eraldiseisvad määrused, mis käsitlevad toodete analüüsimeetodeid riikliku sekkumise ja eraladustamistoetustega seoses, horisontaalsetesse delegeeritud ja rakendusõigusaktidesse, mis on seotud eespool nimetatud meetmetega.
            
            
               Ühtlustamise eesmärgil sätestati meetodite ulatuslik kontrollimine, et tagada riikliku sekkumise raames kokku ostetud või eraladustamistoetuse saamiseks kõlblike piimatoodete kvaliteedikontroll ning komisjoni määruste asjakohaste sätete lihtsustamine.
            
            
               Kuna analüüsimeetodeid on tehniliselt täiustatud, tuleks seoses riikliku sekkumise ja eraladustamistoetustega läbi vaadata nõuded teatavate piimatoodete koostisele ja nende piimatoodete kvaliteedinäitajad. Samas võeti paremini arvesse olemasolevaid liidu õigusakte piimatoodete hügieeninõuete kohta. Seetõttu on vaja ajakohastada piimatoodete riikliku sekkumise korras kokkuostuga ja eraladustamisega seotud kvaliteediparameetreid. Seda tehakse käesoleva delegeeritud määrusega ja samal ajal rakendusmäärusega. Järjepidevuse, õigusaktide sidususe ja õiguskindluse tagamiseks ilma õiguslünka tekitamata tuleks delegeeritud määrus heaks kiita ja kohaldada seda alates samast kuupäevast kui rakendusmäärust.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon arutas rakendusakti ja delegeeritud õigusakti eelnõusid liikmesriikide määratud ekspertidega ühise turukorralduse eksperdirühma koosolekutel ajavahemikus novembrist 2016 kuni juulini 2017 ja võttis arvesse nende konsultatsioonide ajal esitatud seisukohti ja arvamusi.
            
            
               Rakendus- ja delegeeritud õigusakti eelnõude üle toimus parema õigusloome portaalis avalik konsultatsioon nelja nädala jooksul ajavahemikul 8. septembrist kuni 6. oktoobrini 2017. Kokku saadi kummagi eelnõu kohta üks kommentaar. 
            
            
               Euroopa Parlamendi eksperte teavitati kõigist neist aruteludest ja kutsuti kõikidele koosolekutele.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud õigusaktiga muudetakse delegeeritud määrust (EL) 2016/1238 nende tingimuste osas, mille alusel tooteid nende erinevat olemust arvestades kokkuostu- ja rahastamiskõlblikuks peetakse, ning eelkõige piima ja piimatoodete analüüsinõuete osas.
            
            
               Ühtlustatud kontrolli tagamiseks on vaja kehtestada piirnormid, võttes arvesse nõutavaid näitajaid. Seetõttu on vaja ajakohastada riiklikku sekkumist käsitlevat horisontaalset delegeeritud määrust, et tagada kooskõla uute rakenduseeskirjadega.
            
            
               KOMISJONI DELEGEERITUD MÄÄRUS (EL) …/…,
            
            
               15.11.2017,
            
            
               millega muudetakse komisjoni delegeeritud määrust (EL) 2016/1238 riikliku sekkumise raames kokkuostuks ja eraladustamistoetuse saamiseks kõlbliku piima ja kõlblike piimatoodete koostisele esitatavate nõuete ning asjaomaste toodete kvaliteedinäitajate osas 
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  1
                eriti selle artikli 19 lõike 1 punkti a,
            
         
         
            
               ning arvestades järgmist:
            
            
               (1)Komisjoni delegeeritud määrusega (EL) 2016/1238
                  2
                kehtestatakse riikliku sekkumise raames kokkuostuks ja eraladustamistoetuse saamiseks kõlbliku piima ja kõlblike piimatoodete koostisele esitatavad nõuded ning asjaomaste toodete kvaliteedinäitajad.
            
            
               (2)Kuna piima ja piimatoodete analüüsiks ja kvaliteedi hindamiseks kasutatavaid meetodeid on tehniliselt täiustatud ning selleks, et tagada järjepidevus olemasolevate liidu õigusaktidega piimatoodete hügieeninõuete kohta, on vaja läbi vaadata nõuded teatavate riikliku sekkumise raames kokkuostuks ja eraladustamistoetuse saamiseks kõlblike piimatoodete koostisele ja nende piimatoodete kvaliteedinäitajad ning neid ajakohastada. 
            
            
               (3)Seepärast tuleks komisjoni delegeeritud määruse (EL) 2016/1238 IV ja V lisa vastavalt muuta, 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määruse (EL) 2016/1238 lisasid muudetakse järgmiselt:
            
            
               a) IV lisa II osa asendatakse käesoleva määruse I lisas esitatud tekstiga; 
            
            
               b) V lisa II osa asendatakse käesoleva määruse II lisas esitatud tekstiga. 
            
            
               Artikkel 2
            
            
               Käesolev määrus jõustub seitsmendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 15.11.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 347, 20.12.2013, lk 671. 
               
               
                  
                     (2)
                  
                        Komisjoni 18. mai 2016. aasta delegeeritud määrus (EL) 2016/1238, millega täiendatakse Euroopa Parlamendi ja nõukogu määrust (EL) nr 1308/2013 riikliku sekkumise ja eraladustamistoetuse osas (ELT L 206, 30.7.2016, lk 15).
               
            
      
    ---documentbreak--- 
      
         
         
            
               I LISA
            
            
               „II OSA 
            
            
               Nõuded koostisele ja kvaliteedinäitajad
            
            
               Või on vesi-õlis-tüüpi tahke emulsioon, mille koostis ja kvaliteedinäitajad on järgmised.
            
            
                     
                        Parameetrid
                     
                  
                  
                     
                        Sisaldus ja kvaliteedinäitajad
                     
                  
               
                     
                        Rasvasisaldus
                     
                  
                  
                     
                        vähemalt 82 %
                     
                  
               
                     
                        Veesisaldus
                     
                  
                  
                     
                        kuni 16 %
                     
                  
               
                     
                        Rasvata kuivainete sisaldus
                     
                  
                  
                     
                        kuni 2 %
                     
                  
               
                     
                        Rasva happesus
                     
                  
                  
                     
                        kuni 1,2 mmol 100 g rasva kohta
                     
                  
               
                     
                        Peroksiidarv
                     
                  
                  
                     
                        kuni 0,3 meq hapnikku 1 000 g rasva kohta
                     
                  
               
                     
                        Mittepiimarasv
                     
                  
                  
                     
                        triglütseriidide analüüsiga ei ole avastatav
                     
                  
               
                     
                        Organoleptilised omadused
                     
                  
                  
                     
                        välimuse, maitse ja lõhna ning konsistentsi eest vähemalt 4 punkti 5st
                     
                  
               
               “
               
            
               II LISA
            
            
               „II OSA
            
            
               Nõuded koostisele ja kvaliteedinäitajad 
            
            
                     
                        Parameetrid
                     
                  
                  
                     
                        Sisaldus ja kvaliteedinäitajad
                     
                  
               
                     
                        Valgusisaldus 
                     
                  
                  
                     
                        vähemalt 34,0 % rasvata kuivainest
                     
                  
               
                     
                        Rasvasisaldus 
                     
                  
                  
                     
                        kuni 1,00 %
                     
                  
               
                     
                        Veesisaldus 
                     
                  
                  
                     
                        kuni 3,5 %
                     
                  
               
                     
                        Tiitritav happesus ml detsinormaalse naatriumhüdroksiidilahuse kohta
                     
                  
                  
                     
                        kuni 19,5 ml
                     
                  
               
                     
                        Laktaadisisaldus 
                     
                  
                  
                     
                        kuni 150 mg / 100 g
                     
                  
               
                     
                        Fosfataastest
                     
                  
                  
                     
                        negatiivne, st fosfataasi aktiivsus alla 350 mU liitri taastatud piima kohta
                     
                  
               
                     
                        Mittelahustuvuse indeks
                     
                  
                  
                     
                        kuni 0,5 ml (24 °C)
                     
                  
               
                     
                        Kõrbenud osakesed 
                     
                  
                  
                     
                        kuni 15,0 mg, s.o vähemalt ketas B
                     
                  
               
                     
                        Mikroorganismide üldarv 
                     
                  
                  
                     
                        kuni 40 000  CFU grammi kohta
                     
                  
               
                     
                        Petipiim1 
                     
                  
                  
                     
                        puudub2
                     
                  
               
                     
                        Laabivadak3 
                     
                  
                  
                     
                        puudub
                     
                  
               
                     
                        Happevadak3 
                     
                  
                  
                     
                        puudub4 või kuni 150 mg / 100 g5
                     
                  
               
                     
                        Maitse ja lõhn
                     
                  
                  
                     
                        puhas
                     
                  
               
                     
                        Välimus
                     
                  
                  
                     
                        valge või veidi kollakas värvus, lisanditeta ja värviliste osakesteta
                     
                  
               
               1 Petipiim – või tootmise kõrvalsaadus, mis tekib pärast koore kloppimist ja tahke rasva eraldamist.
            
            
               2 Petipiima puudumist saab kindlaks teha vähemalt kord nädalas ettevõttes teostatava tootmisplaani kohapealse etteteatamiseta kontrolli või lõpptoote laboratoorse analüüsi abil, mille tulemus on kuni 69,31 mg dipalmitoüülfosfatidüületanoolamiini (PEDP) 100 g pulbri kohta.
            
            
               3 Vadak – juustu või kaseiini tootmise kõrvalsaadus, mis tekib laabi või hapete toimel ja/või keemilis-füüsikaliste protsesside tulemusena.
            
            
               4 kui tehakse kohapealseid etteteatamiseta kontrolle.
            
            
               5 kui kohaldatakse standardit ISO 8069.“